बोला- 15 अगस्त को भारतीय दूतावासों पर खालिस्तानी झंडा फहराया जाएगा
Terrorist SFJ Gurpatwant Pannu; Indian Embassy Khalistan Attack | America Canada Australia  आतंकवादी समूद सिख फॉर जस्टिस के गुरपतवंत सिंह पन्नू ने एक बार फिर भारत को तोड़ने की धमकी दे दी है। आतंकी पन्नू ने इस बार भारतीय दूतावासों को निशाना बनाने व भारत के राजनायकों का नाम लेकर धमकाया है।
सिख फॉर जस्टिस के प्रमुख आतंकी गुरपतवंत सिंह पन्नू ने एक बार फिर भारत को तोड़ने की धमकी दी है। आतंकी पन्नू ने इस बार भारतीय दूतावासों को निशाना बनाने व भारत के राजनायकों का नाम लेकर धमकाया है। वहीं, कुछ दिन पहले पन्नू ने वीडियो जारी कर गृहमंत्री अमित शाह व विदेश मंत्री सुब्रह्मण्यम जयशंकर के खिलाफ केस दर्ज करने की बात कही थी।
आतंकी पन्नू ने वीडियो में धमकी देते हुए कहा कि इस 15 अगस्त को विदेश में भारतीय दूतावासों पर खालिस्तानी झंडा फहराया जाएगा। यह झंडे अमेरिका, कनाडा, यूके और ऑस्ट्रेलिया के भारतीय दूतावासों पर फहराने के लिए कहा गया है।
वहीं पन्नू बार-बार कनाडा के राजनायक संजय कुमार वर्मा, अमेरिका के तरनजीत सिंह संधू और ऑस्ट्रेलिया में मनप्रीत वोहरा को आतंकी निज्जर की हत्या का आरोपी बता कर युवाओं को उकसा रहा है। इतना ही नहीं, उसने अब राजनायकों के नाम लेकर धमकी भी दी है कि यह तीनों SFJ के निशाने पर हैं।
विश्व में भारतीय दूतावासों को बंद करवाने की धमकी
इस वीडियो में पन्नू बार-बार विदेशों में बने भारतीय दूतावासों को बंद करवाने की धमकी दे रहा है। कुछ दिन पहले उसने वीडियो जारी गृहमंत्री व विदेश मंत्री की विदेश में जानकारी देने वालों को 1.25 लाख डॉलर इनाम देने की भी बात कही थी।